Karl Nehammer, cancelarul Austriei, a fost lovit de un reporter cu microfonul în timpul unor declarații pe care le dădea la debutul summitului UE.
Liderii UE s-au reunit joi la Bruxelles pentru un summit de două zile în care să discute despre ajutorul pentru Ucraina în fața invaziei rusești.
La sosirea la ședința prezidată de Charles Michel, unii dintre ei au răspuns întrebărilor reporterilor. A fost și cazul lui Karl Nehammer. Numai că, în timp ce se așeza în cadru să vorbească, unul dintre reporteri a apropiat prea tare de el microfonul, acesta lovindu-l în barbă, scrie HotNews.
Cancelarul a zâmbit, apoi și-a continuat declarația:
Pe rețelele sociale au și apărut meme-uri, unul dintre ele spunând: "dacă microfoanele ar putea să dea cu pumnul…".
Vezi această postare pe Instagram
Cu această ocazie, cancelarul Austriei a anunțat că nu e de acord ca 90% veniturile obținute din activele ruseşti îngheţate să fie folosite pentru înarmarea Ucrainei, așa cum a propus Josep Borrell, şeful diplomaţiei europene.
"Discuţia iniţială a fost că trebuie investiţi în reconstrucţia Ucrainei. Mie aceasta mi se pare o sugestie rezonabilă", a precizat Nehammer.
Alte state, între care România, susțin propunerea lui Borrell.